钦定古今图书集成/理学汇编/学行典/第244卷 > 董澜〈子晔〉
## 钦定古今图书集成/理学汇编/学行典/第244卷 > 董澜〈子晔〉

按《宁波府志》：“‘董澜，字宗源，尝为父卜葬西山，巳聚石
鸠工矣。适有李氏子麻衣跪请云：‘君所卜穴城之上
丈许，即吾父冢，若穴成则吾家之龙脉断矣’。澜遂立
止。工匠即以所买山并之。李氏子且云：可绝他人觊
觎’。万历戊子岁，郡大饥，尽出其橐中金，往吴楚闲贸
米以归，即白诸通衢，减价以市，通国颂声如沸。有司”
欲上之朝廷，以旌“好义”，澜力辞焉。尝拾三百金于厕，
即舣舟以待。已而失金者好饮宿娼，已忘所遗之处，
转诬娼家。娼不能自白，激而欲缢。澜廉得其实，举金
授之。子晔，字志光，号霁野，事父澜最孝。凡父意之所
欲得，必竭力以供，无少吝啬。从子遭意外之狱，几论
死，为挥金赂吏，得减死遣戍。其济人之急，类多如此。
父子两世淳德，里人称之。